मुहल्ले के छोटे विवाद सुलझाएगी समिति
पारिवारिकविवाद, पति-प|ी जमीन बंटवारे के विवाद को शहर के हर वार्ड में सुलझाया जाएगा। शुक्रवार को परिसदन भवन में वार्ड पार्षदों के साथ हुए बैठक में डीएसपी विजय आशीष कुजूर ने मौके पर कई वार्डों में समिति गठन करने का प्रस्ताव रखा।
वहीं डीएसपी के प्रस्ताव को वार्ड पार्षदों ने मंजूरी देते हुए कहा कि हर मुहल्ले में स्वच्छ छवि के लोगों को शामिल करना प्राथमिकता देने की बात कही। इस दौरान डीएसपी ने कहा कि लगातार थाना में मामूली बातों को लेकर विवाद होने के बाद केस का दबाव बढ़ता जा रहा है। ऐसे में अब पुलिस का प्रयास है कि पति-प|ी, पारिवारिक जमीन बंटवारे का विवाद थाना पहुंचने के बजाय मुहल्ले में संबंधित वार्ड पार्षद के नेतृ्त्व में गठित समिति ही सुलझाने का प्रयास करे।
डीएसपी ने कहा कि समिति के गठन का मकसद छोटे स्तर के विवाद को सुलझाना होगा। वार्ड पार्षदों के साथ हुए बैठक में डीएसपी ने यह भी बताया कि हर वार्ड में महिला-पुरुष समिति का गठन होगा। दोनों समिति के अलावे एक विशेष समिति होगी, जो हर वार्ड पार्षद के अधीन कार्य करेगा। हर समिति में 10-10 सदस्य शामिल होंगे। डीएसपी ने जानकारी देते हुए बताया कि समिति द्वारा किसी मामले को सुलझाने में नाकाम रहने पर समिति के अनुशंसा पर केस दर्ज किया जाएगा। इधर बैठक में नप उपाध्यक्ष राकेश मोदी, पार्षद पूनम बरनवाल, नीलम झा, सुनीता देवी, संगीता कुमारी, अशदउल्लाह, शिवम श्रीवास्तव, मुकेश साहा, सैफअली गुड्डू समेत कई वार्ड पार्षद मौजूद थे।
वार्ड पार्षदों के साथ बैठक करते डीएसपी।
पारिवारिक, पति-प|ी जमीन बंटवारे के विवाद के निपटाने के लिए वार्ड स्तर पर बनेगी समिति
hin_Deva hin_Deva hin_Deva hin_Deva bho_Deva hin_Deva